smcproject/ml-wiki-sentences huggingface dataset:
ഒരു സാധാരണ പ്രൊപ്പെയ്ൻ / വായു ജ്വാല ഏകദേശം 2,250 കെൽവിൻ (1,980; C; 3,590 ° F) ലും,  ഒരു പ്രൊപ്പെയ്ൻ / ഓക്സിജൻ ജ്വാല 2,526 K (2,253; C; 4,087 ° F) താപനിലയിലും,  ഓക്സിഹൈഡ്രജൻ ജ്വാല 3,073 K (2,800; C; 5,072 ° F)താപനിലയിലും കത്തുന്നു, ഒരു അസറ്റിലീൻ / ഓക്സിജൻ ജ്വാല 3,773 K (3,500; C; 6,332 ° F) ൽ കത്തുന്നു.
ഇരുപതാം നൂറ്റാണ്ടിന്റെ തുടക്കത്തിൽ, 1920 കളിൽ ഉരുക്കിൽ സൗണ്ട് വെൽഡിങ് നിർമ്മിക്കാൻ പ്രാപ്തിയുള്ള ആർക്ക് വെൽഡിങ് ഇലക്ട്രോഡുകളുടെ വികസനത്തിനും ലഭ്യതയ്ക്കും മുമ്പ്, ഓക്സി-അസറ്റിലീൻ വെൽഡിങ് മാത്രമാണ് എല്ലാ ലോഹങ്ങളിലും അസാധാരണമായി ഉയർന്ന നിലവാരമുള്ള വെൽഡുകൾ നിർമ്മിക്കാൻ ഉപയോഗിച്ചിരുന്നത്.
അക്കാലത്ത് വാണിജ്യപരമായ ഉപയോഗത്തിൽ കാർബൺ സ്റ്റീൽ മാത്രമല്ല, അലോയ് സ്റ്റീൽ, കാസ്റ്റ് ഇരുമ്പ്, അലുമിനിയം, മഗ്നീഷ്യം എന്നിവയും ഇതിൽ ഉൾപ്പെടുന്നു.
അടുത്ത ദശകങ്ങളിൽ, മിക്കവാറും എല്ലാ വ്യാവസായിക ഉപയോഗങ്ങളിലും വിവിധ ആർക്ക് വെൽഡിംഗ് രീതികൾ കൂടുതൽ വേഗത വാഗ്ദാനം ചെയ്യുന്നു ഉദാ.
വാതക ടങ്സ്റ്റൺ ആർക്ക് വൈൽഡിങ്ങിന്റെ  കാര്യത്തിൽ, ടൈറ്റാനിയം പോലുള്ള വളരെ ക്രിയാശീലമായ ലോഹങ്ങളെ വെൽഡനം ചെയ്യാനുള്ള കഴിവ്.
ലോഹ അധിഷ്‌ഠിത കലാസൃഷ്‌ടികളിലും,  ചെറിയ ഗാർഹിക ഷോപ്പുകളിലും ഓക്‌സി-അസറ്റിലീൻ വെൽഡിംഗ് ഇപ്പോഴും ഉപയോഗിക്കുന്നു.
അതുപോലെ തന്നെ വൈദ്യുതി ഉപയോഗിക്കപ്പെടേണ്ട സാഹചര്യങ്ങൾ (ഉദാ. എക്സ്റ്റൻഷൻ കോ‍ർഡ് അല്ലെങ്കിൽ പോർട്ടബിൾ ജനറേറ്റർ വഴി) ബുദ്ധിമുട്ടുകൾ സൃഷ്ടിക്കുന്നതിനാൽ ഈ വെൽഡിങ് രീതി പ്രയോജനപ്പെടുത്തുന്നു.
ഓക്സിജൻ-അസറ്റിലീൻ (മറ്റ് ഓക്സി-ഇന്ധന വാതക മിശ്രിതങ്ങൾ) വെൽഡന ടോർച്ച് മാനുവൽ ബ്രേസിംഗിനും, ബ്രേസ് വെൽഡിങ്ങിനുമുള്ള ഒരു പ്രധാന താപ സ്രോതസ്സായി തുടരുന്നു.
അതുപോലെ തന്നെ ലോഹ രൂപീകരണം, തയ്യാറാക്കൽ, ലോക്കലൈസ്ഡ് താപ പ്രവൃത്തി (Localised Heat Treatment) എന്നിവിടങ്ങളിലെ താപസ്രോതസ്സായി ഓക്സി-അസറ്റലീൻ വൈൽഡിങ് പ്രയോജനപ്പെടുത്തുന്നുണ്ട്.
കൂടാതെ, ഹെവി ഇൻഡസ്ട്രിയിലും, ലൈറ്റ് ഇൻഡസ്ട്രിയൽ റിപ്പയർ പ്രവർത്തനങ്ങളിലും ഓക്സി-ജ്വാലാച്ഛേദനം ഇപ്പോഴും വ്യാപകമായി ഉപയോഗിക്കപ്പെടുന്നു.
ഓക്സി-ഫ്യൂവൽ വെൽഡിങ്ങിൽ , ലോഹങ്ങളെ വെൽഡിങ് ചെയ്യാൻ ഒരു വെൽഡനടോർച്ച് ഉപയോഗിക്കുന്നു.
ഉരുകിയ ലോഹങ്ങൾക്കിടയിൽ സംയോജിതമായ ലോഹ സന്ധി അഥവാ ലോഹമിശ്രണസന്ധികൾ (Mixture of pools of welding metals) രൂപപ്പെടുന്നു.
ഉരുകിയ ലോഹസാഗരത്തിൽ സാധാരണയായി ഫില്ലർ എന്നറിയപ്പെടുന്ന അധിക ലോഹമാണ് നൽകുന്നത്.
ഫില്ലർ വസ്തു തിരഞ്ഞെടുക്കൽ വെൽഡിങ് ചെയ്യേണ്ട ലോഹങ്ങളുടെ സ്വഭാവ ഗുണത്തെ ആശ്രയിച്ചിരിക്കുന്നു.
ഓക്സീ ജ്വാലാച്ഛേദനത്തിൽ, ലോഹത്തെ അതിന്റെ അവശ്യ താപനിലയിലേക്ക് (Kindling Temperature) ചൂടാക്കാൻ ഒരു ടോർച്ച് ഉപയോഗിക്കുന്നു.
ഓക്സിജന്റെ ഒരു പ്രവാഹം ലോഹത്തിൽ കടത്തിവിടുന്നതുമൂലം അത് ലോഹ ഓക്സൈഡായി മാറി കെർഫിൽ നിന്നും ഡ്രോസായി ഒഴുകുന്നു.
ഓക്സിജനുമായി ഇന്ധനം കലർത്താത്ത ടോർച്ചുകൾ (പകരം അന്തരീക്ഷ വായു) ഓക്സി-ജ്വാലാച്ഛേദക ടോർച്ചുകളായി കണക്കാക്കില്ല.
അവ സാധാരണയായി ഒരു ടാങ്കിലൂടെ തിരിച്ചറിയാൻ കഴിയും (ഓക്സി-ഇന്ധന ഛേദനത്തിന് രണ്ട് ഒറ്റപ്പെട്ട വിതരണങ്ങൾ ആവശ്യമാണ്, ഇന്ധനവും ഓക്സിജനും).
സിംഗിൾ ടാങ്ക് ടോർച്ച് ഉപയോഗിച്ച് മിക്ക ലോഹങ്ങളും ഉരുക്കാൻ കഴിയില്ല.
തൽഫലമായി, സിംഗിൾ-ടാങ്ക് ടോർച്ചുകൾ സാധാരണയായി സോളിഡിംഗിനും ബ്രേസിംഗിനും അനുയോജ്യമാണ്, പക്ഷേ വെൽഡിങ്ങിന് അനുയോജ്യമല്ല.
ഗ്യാസ് വെൽഡിങ്
നൂറ്റാണ്ടുകളായി ഉപയോഗിച്ചുവരുന്നതും വിവിധ മണ്ഡലങ്ങളിൽ വ‍ർഷം കഴിയുന്തോറും പ്രാധാന്യം വർദ്ധിച്ചുവരുന്നതുമായ ഒരു കലയാണ് വെൽഡിങ്.
കപ്പൽ നിർമ്മാണം, പാലംപണി, ഉരുക്ക് കെട്ടിട നിർമ്മാണം, ബോയ്‍ലർ നിർമ്മാണം, വ്യോമയാന വ്യവസായം മുതലായ രംഗങ്ങലിലെല്ലാം തന്നെ വെൽഡന കല അങ്ങേയറ്റം പ്രയോജനപ്പെടുന്നുണ്ട്.
വെൽഡനം ചെയ്യപ്പെട്ട ഘടകങ്ങൾക്ക് മറ്റ് വിളക്കിച്ചേർക്കൽ അഥവാ കൂട്ടിച്ചേർക്കൽ രീതികളേക്കാൾ ഭാരം കുറവാണ്.
അതായത് വെൽഡിങ് ചെയ്യുമ്പോൾ ദ്രവ്യവ്യയം കുറയുന്നു എന്നർത്ഥം.
വെൽഡിങ് പ്രക്രിയകൾക്ക് വാതകങ്ങൾ അനിവാര്യമായ അനുബന്ധ ഘടനകളാണ്.
അപ്രകാരം വാതകങ്ങളുപയോഗിച്ച് താപനില വർദ്ധിപ്പിച്ച് ലോഹങ്ങളെ കൂട്ടിച്ചേർക്കുന്നുവെങ്കിൽ അത്തരം വെൽഡിങ്ങിനെ ഗ്യാസ് വെൽഡിങ് (വാതക വെൽഡനം) എന്നു പറയുന്നു.
ഏറ്റവും പ്രധാനപ്പെട്ട വെൽഡിങ് വാതകങ്ങൾ
വാതക വെൽഡന പ്രക്രിയയിൽ വാതകങ്ങൾ അനിവാര്യമായതും അതു സംബന്ധിച്ച അടിസ്ഥാനപരമായ അറിവ് ഉണ്ടായിരിക്കേണ്ടതുമാണ്.
അപ്രകാരം പ്രധാനപ്പെട്ട വാതകങ്ങളാണ് അസെറ്റലീനും ഓക്സിജനും.
അസെറ്റലീൻ
ചില പരിതസ്ഥിതികളിൽ പൊട്ടിത്തെറിക്കുന്ന വാതകമാണ് അസെറ്റലീൻ.
അസെറ്റലീന്റെ ഉൽപ്പാദനത്തിന് കാത്സ്യം കാർബൈഡ് ഉപയോഗിക്കുന്നു.
കാത്സ്യം കാർബൈഡ് താഴെ തന്ന രീതിയിൽ ആണ് ഉൽപ്പാദിപ്പിക്കുന്നത്.
ഇപ്രകാരം ദ്രാവക രൂപത്തിൽ ഉണ്ടാകപ്പെടുന്ന കാത്സ്യം കാർബൈഡ് ഫർണസിൽ ഉള്ള ദ്വാരത്തിൽ കൂടി മറ്റൊരു അച്ചിലേക്കോ ഖനീഭവിക്കാൻ സൌകര്യപ്രദമായ മൂശകളിലേക്കോ പോയി അവിടെ ഖനീഭവിക്കുന്നു.
ഇപ്രകാരം രൂപപ്പെടുന്ന കാത്സ്യം കാർബൈഡ് പിന്നീട് പൊടിച്ച് തരികളാക്കി മാറ്റുന്നു.
ഇവ പിന്നീട് വീപ്പകളിലേക്ക് മാറ്റപ്പെടുന്നു.
കാത്സ്യം കാർബൈഡ് വീപ്പകളിൽ സൂക്ഷിച്ചു വയ്ക്കുന്നു.
ഇവ സൂക്ഷ്മതയോടെ മാത്രമേ തുറക്കാവൂ.
കാരണം വായുവുമായി സമ്പർക്കത്തിൽ വരുമ്പോൾ ആർദ്രത നിമിത്തം ദ്രുതഗതിയിൽ അസെറ്റലീൻ വാതകം ഉൽപ്പാദിപ്പിക്കപ്പെടുന്നു.
ഇത് എളുപ്പത്തിൽ തീ പിടിക്കുന്ന ഒന്നാണ്.
അത് വളരെ അപകടകരമാണ്.
അതിനാൽ സ്ഫുലിംഗം (Spark) ഉണ്ടാക്കാൻ ഇടയുള്ള വസ്തുക്കൾ കൊണ്ട് വീപ്പകൾ തുറക്കുന്നില്ല.
അതിനാൽ തന്നെ സ്റ്റീൽ കൊടിലുകൾ വീപ്പകൾ തുറക്കാൻ ഉപയോഗിക്കുന്നത് അപകടകരമാണ്.
പകരമായി ചെമ്പ് കൊടിലുകളോ, ഗ്രീസ് പുരട്ടിയ സ്റ്റീൽ കൊടിലുകളോ വീപ്പകൾ തുറക്കാനുപയോഗിക്കുന്നു.
ഈ കാൽസ്യം കാർബൈഡിൽ നിന്നാണ് അസെറ്റലീൻ വാതകം നിർമ്മിക്കുന്നതും വെൽഡിങ് പ്രവർത്തനം നിർവ്വഹിക്കുന്നതും.
അസെറ്റലീൻ നിർമ്മിക്കാൻ സഹായിക്കുന്ന ജനറേറ്റൽ.
ഇതിൽ കാത്സ്യം കാർബൈഡും ജലവും തമ്മിൽ പ്രവ‍‍ർത്തിച്ച് അസെറ്റലീൻ ഉണ്ടാക്കുന്നു.
അസെറ്റലീൻ സംഭരിച്ചുവയ്ക്കുന്ന സിലിണ്ഡറുകൾ (Acetylene Cylinders) ഇല്ലാത്ത സ്ഥലങ്ങളിൽ ഇത് ഉപയോഗിക്കുന്നു.
ഓക്സിജൻ
അസെറ്റലീൻ കത്തിക്കുന്നതിനും വെൽഡന ജ്വാലയുടെ താപനില ഉയർത്തുന്നതിനുമാണ് വെൽഡിങ് പ്രവർത്തനത്തിൽ ഓക്സിജൻ ഉപയോഗപ്പെടുത്തുന്നത്.
നിറമോ മണമോ ഇല്ലാത്ത എന്നാൽ സ്വയം ജ്വലിക്കാത്തതുമായ ഓക്സിജൻ ദഹനത്തിന് (അസെറ്റലീൻ ദഹനം) സഹായകമാണ്.
ശുദ്ധ ഓക്സിജൻ വായുവിന്റെ ആംശികസ്വേദനം വഴി നിർമ്മിക്കാം.
അനുയോജ്യമായ സാമഗ്രികളുടെ സഹായത്താൽ അന്തരിക്ഷ വായും വലിച്ചെടുത്ത്, സമ്മർദ്ദിച്ച്, ശുദ്ധീകരിച്ച്, ജലാംശം മാറ്റി, താഴ്ന്ന താപനിലയിലേക്ക് തണുപ്പിച്ച് ഇതിനെ ദ്രാവകരൂപത്തിലാക്കുന്നു.
ദ്രാവകരൂപത്തിലെ ഓക്സിജൻ ചുടാക്കിയാണ് വാതകരൂപത്തിലാക്കുന്നത്.
ഇപ്രകാരം ഉണ്ടായ ഓക്സിജൻ വാതകം ഗ്യാസോമീറ്ററിൽ സംഭരിക്കുന്നു.
വെൽഡിങ് ടോർച്ചുകൾ ലഘുമർദ്ദ ടോർച്ചുകൾ മുകളിലേത് വെൽഡിങ് ടോർച്ചും, താഴെ ഉള്ളത് കട്ടിങ് ടോ‍ർച്ചും
ഇതിന് ഒരു കൈപ്പിടിയും ഒരു വെൽഡനാഗ്രവും (Nozzle) ഉള്ള ലഘുമർദ്ദടോർച്ചുകളും അനേകം വെൽഡനാഗ്രമുള്ള ലഘുമർദ്ദ ടോർച്ചുകളും ഉപയോഗത്തിലുണ്ട്.
ആദ്യത്തേതിനെ സ്ഥിരാഗ്ര വെൽഡിങ് ടോർച്ചെന്നും മറ്റേതിനെ വിവിധാഗ്ര വെൽഡിങ് ടോർച്ചെന്നും വിളിക്കുന്നു.
വെൽഡനാഗ്രത്തിൽ നിന്നുള്ള താപമാണ് വെൽഡിങ് പ്രവർത്തനത്തിന് സഹായിക്കുന്നത്.
സ്ഥിരാഗ്രടോർച്ചുകൾ നിശ്ചിത കനമുള്ള ഘടകങ്ങൾ വെൽഡിങ് ചെയ്യാൻ മാത്രമേ ഉപയോഗിക്കുന്നുള്ളൂ.
ഇത് കൈകാര്യം ചെയ്യാൻ വളരെ സൌകര്യമുള്ളതാണ്.
ഇതിന് ഭാരം കുറവുമാണ്.
ഇവയുപയോഗിച്ച് വേഗത്തിൽ വെൽഡിങ് ചെയ്യാവുന്നത്.
പലകനത്തിലുള്ള ഘടകങ്ങളെ വെൽഡ് ചെയ്യാൻ വിവിധാഗ്ര വെൽഡിങ് ടോർച്ചുകൾ ഉപയോഗിക്കുന്നു.
ലഘുമർദ്ദ ടോർച്ചിന്റെ പ്രവർത്തനം : മർദ്ദം കൂടിയ ഓക്സിജൻ നോസിൽ വഴി മർദ്ദം കുറഞ്ഞ അസെറ്റലീൻ വലിച്ചെടുത്ത് മിശ്രണറ്റ്യൂബിലേക്കും മിശ്രണഅറയിലേക്കും എത്തിക്കുന്നു.
ഓക്സിജനും അസെറ്റലീനും മിശ്രണ അറയിൽ വച്ച് ഒരേ അനുപാതത്തിൽ കൂട്ടിക്കലർത്തപ്പെടുകയും വെൽഡനശീർഷത്തിലൂടെ വെൽഡനാഗ്രത്തിലൂടെ പുറത്തേക്കു വരുകയും ചെയ്യുന്നു.
മർദ്ദവാതക ടോർച്ചുകളും സ്ഥിരമർദ്ദടോർച്ചുകളും
ലഘുമർദ്ദ ടോർച്ചുകളിൽ നിമ്നമർദ്ദത്തിലേയോ ഉന്നതമർദ്ദത്തിലേയോ വാതം ഉപയോഗിക്കാമെങ്കിൽ ഇവയിൽ ഉന്നതമർദ്ദത്തിലെ വാതകം മാത്രമേ ഉപയോഗിക്കാൻ പറ്റൂ.
ഇതിന് വാതകങ്ങളെ വലിച്ചടുക്കാൻ സഹായിക്കുന്ന നോസിൽ (ചൂഷണനോസിൽ എന്ന് നാമധേയം) ഇല്ല.
അതിനാൽ തന്നെ വാതകത്തെ ഇവയ്ക്ക് വലിച്ചെടുക്കാൻ സാധിക്കില്ല.
മർദ്ദവാതക ടോർച്ചുകളിലേക്ക് കടത്തിവിടുന്ന വാതകങ്ങളുടെ മർദ്ദം ക്രമീകരിച്ച് ഏകദേശം തുല്യമാക്കുന്നു.
ഇവ മിശ്രണക്കുഴിലിൽ നിന്നോ വെൽഡനാഗ്രത്തിൽ നിന്നോ കൂട്ടിക്കലർത്താം.
സ്ഥിരമർദ്ദ ടോർച്ചുകളിൽ വാതക മർദ്ദം സ്ഥിരമായിരിക്കണം.
വാതകങ്ങൾ ടോർച്ചിനകത്താണ് കൂട്ടിക്കലർത്തുന്നത്.
ഈ ടോർച്ചിൽ വാതകമർദ്ദം സ്ഥിരമായതിനാൽ ജ്വാലയ്ക്ക് വ്യതിയാനങ്ങൾ സംഭവിക്കില്ല.
വെൽഡനജ്വാല
വെൽഡനാഗ്രത്തിലൂടെ പുറത്തേക്കു വരുന്ന വാതക മിശ്രിതം കത്തിച്ചുണ്ടാകുന്ന ജ്വാലയാണ് വെൽഡനജ്വാല.
ഇതിന് താഴെ തന്ന വിധം മൂന്ന് ഭാഗങ്ങളുണ്ട്
ഇരുണ്ട ഉൾഭാഗമായ കോർ
ജ്വാലാകോൺ
ജ്വാലാ ആവരണം
വെൽഡനജ്വാലയിലെ വിവിധ ഭാഗങ്ങളിലേയും താപനില വ്യത്യസ്തമാണ്.
ജ്വാലാകോണിന്റെ താപനില ഏതാണ് 1273 K ഉം, അതിന്റെ മുമ്പിൽ 3273 K ഉം, വെൽഡനജ്വാലയുടെ നടുവിൽ ഏകദേശം 2073K  ഉം ആയിരിക്കും.
ഏറ്റവും താപനില കൂടിയ വെൽഡനജ്വാലയുടെ ഭാഗത്തെ വെൽഡിങ് മേഖല എന്നു പറയുന്നു.
ജ്വാലാച്ഛേദനം അഥവാ ഫ്ലേം കട്ടിങ് ഫ്ലേം കട്ടിങ്ങിന്റെ തത്വം
ഉയർന്ന താപനിലയിലെ വാതകങ്ങൾ ഉപയോഗിച്ച് ലോഹങ്ങളെ മുറിക്കുവാൻ അവലംബിക്കുന്ന മാർഗ്ഗമാണ് ജ്വാലാച്ഛേദനം അഥവാ ഫ്ലേം കട്ടിങ്.
ഇതിനായി താഴെ തന്നിട്ടുള്ള ഇന്ധന വാതകങ്ങൾ ഉപയോഗിക്കുന്നു അസെറ്റലീൻ + ഓക്സിജൻ ഹൈഡ്രജൻ + ഓക്സിജൻ പ്രൊപ്പേൻ,പെട്രോൾ, ബെൻസീൻ എന്നിവ
വെൽഡിങ് ടോർച്ച് ഉപയോഗിച്ചുള്ള ഫ്ലേം കട്ടിങ് വെൽഡിങ് ടോർച്ച് ഉപയോഗിച്ച് ഛേദിക്കപ്പെട്ട കുഴൽ.
ഇവിടെ ഓക്സിജൻ ഒഴുക്കിന്റെ ഡ്രാഗ് രേഖകൾ കാണാൻ സാധിക്കുന്നു.
വിസ്താരം കുറഞ്ഞ കുഴലുകൾ മുറിക്കുന്നത് പോലുള്ള ലളിതമായ ഫ്ലേം കട്ടിങ് പ്രവൃത്തികൾക്ക് ഇത്തരം ഫ്ലേം കട്ടിങ് വെൽഡിങ് ടോർച്ച് ഇപ്രകാരം ഉപയോഗിക്കാം.
ആദ്യം കുഴൽ വെളുക്കും (White hot) വരെ ചൂടാക്കുന്നു.
ശേഷം അസെറ്റലീൻ വാൽവ് അടച്ച് വെൽഡനാഗ്രത്തിലൂടെ ഓക്സിജൻ പ്രവാഹം (ഓക്സിജൻ ജെറ്റ്) സാധ്യമാക്കുന്നു.
അതുമൂലം പ്രതലത്തിന്റെ ചൂട് വീണ്ടും വർദ്ധിക്കുന്നു.
അത് ലോഹം വളരെയധികം ചൂടുള്ളതാകാൻ കാരണമാകുന്നു.
അത് ഒരു നിശ്ചിതഭാഗത്ത് ദ്വാരം ഉണ്ടാക്കുകയും ടോർച്ച് ദ്വാരത്തിന്റെ ദിശയിൽ ചലിപ്പിക്കുമ്പോൾ ചലന ദിശയ്ക്കനുസൃതമായി കുഴൽ ഛേദിക്കപ്പെടുകയും ചെയ്യുന്നു.
അപ്പോൾ കുഴൽ മുറിയുന്നു.
ഈ ഓക്സിജൻ ജെറ്റുപയോഗിച്ചുള്ള ഫ്ലേം കട്ടിങ് രീതി ആവശ്യാനുസരണം ചൂടാക്കിയ പ്രതലങ്ങളിൽ മാത്രമേ പ്രയോഗിക്കാവൂ.
ആ ചൂട് പ്രതലത്തിലേൽപ്പിക്കാൻ സാധാരണ വെൽഡനജ്വാല തന്നെ പ്രയോജനപ്പെടുത്തുന്നു.
ഈ രീതി മുറിക്കുന്ന പ്രതലത്തെ അനാകർഷകമാക്കുന്നു.
അതിനാൽ തന്നെ ഫ്ലേം കട്ടിങ്ങിന് പ്രത്യേക തരം ടോർച്ചുകളാണ് ഉപയോഗിക്കുന്നത്.
ഫ്ലേം കട്ടിങ് ടോർച്ചുകൾ അഥവാ ഛേദകടോർച്ചുകൾ ഉപയോഗിച്ചുള്ള ഫ്ലേം കട്ടിങ്
ഇത്തരം ടോർച്ചുകളിൽ ഓക്സിജൻ കടത്തിവിടുവാൻ ഒരു കുഴൽ അധികമായി കാണപ്പെടുന്നു.
ഇതിലും ആദ്യം വസ്തുവിനെ വെളുക്കുന്നതു വരെ ചൂടാക്കുന്നു.
അതിന് ശേഷം തുറന്നു വിടുന്ന ഓക്സിജൻ പ്രവാഹം താപനില വീണ്ടും വർദ്ധിപ്പിക്കുന്നു.
അത് ലോഹത്തിന്റെ ഒരു ഭാഗത്തെ ജ്വലിപ്പിക്കുന്നു.
ഫ്ലേം കട്ടിങ് ടോർച്ച് മുറിക്കേണ്ട ദിശയിൽ സാവധാനം നീക്കുന്നു.
അത് ചെറിയൊരു മുറിവുണ്ടാക്കുകയും ചെയ്യുന്നു.
ജ്വാലയിലെ ചൂടും ഓക്സിജൻ ജെറ്റിലെ ചൂടും ഒരുമിക്കുമ്പോൾ വളരെ സുഗമമായി ഛേദനപ്രക്രിയ നടത്താം.
ഫ്ലേം കട്ടിങ് ടോർച്ചിൽ കാണപ്പെടുന്ന ഗൈഡ് കാരേജ് ചലനം സുഗമമാക്കുന്നു.
അത് ക്രമപ്പെടുത്തുകയും ചെയ്യുന്നു.
ലോഹങ്ങൾ മുറിക്കുന്നതിന് ഫ്ലേം കട്ടിങ് ടോർച്ചുപോലെ തന്നെ ഫ്ലേം ഗേജ് ടോർച്ചുകളും (ജ്വാലാഗൌജനടോർച്ചുകൾ എന്ന് മലയാളം നാമധേയം) ഉപയോഗിക്കുന്നുണ്ട്.
വെൽഡിങ് ചെയ്യുന്നതിനു മുമ്പ് സ്വീകരിക്കേണ്ട സുരക്ഷാ പ്രവൃത്തികൾ അവലംബം കുറിപ്പുകൾ ഗ്രന്ഥസൂചി {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : | last= has numeric name ( help ) ; Invalid | ref=harv ( help )
ഗ്യാസ്ട്രോസ്കോപ്പി പരിശോധന
ദഹനവ്യൂഹത്തിലെ പ്രധാന ഘടനങ്ങളെ അന്തർദർശനിയിലൂടെ നിരീക്ഷിക്കുന്ന എൻഡോസ്കോപ്പി പരിശോധനയാണ് ഇസൊഫാഗോഗ്യാസ്ട്രോഡുഒഡിനോ എൻഡോസ്കോപ്പി (oesophagogastroduodeno endosopy).
ലളിതമായി ഗ്യാസ്ട്രോസ്കോപ്പി എന്നു മാത്രമായി ചുരുക്കാറുണ്ട്.
അന്നപഥത്തിന്റെ മേൽഭാഗം എന്ന് വിശേഷിപ്പിക്കുന്ന (upper gastrointestinal tract) ഭാഗത്തെ ഗ്രസനി (pharynx), ആമാശയം(stomach), ചെറുകുടലിന്റെ duodenum എന്നിവയുടെ ആരോഗ്യസ്ഥിതി്യറിയാനും രോഗനിർണ്ണയപരിശോധനകൾക്കായും ആണ് ഗ്യാസ്ടോസ്കോപ്പി നിർവ്വഹിക്കുന്നത്.
പരിശോധന സന്ദർഭങ്ങൾ അനീമിയ : കാരണം വ്യക്തമല്ലാത്ത രക്തക്കുറവിന്റെ ഉറവിടം ദഹനവ്യൂഹമാണോ എന്നറിയാൻ ഗ്യാസ്ടോസ്കോപ്പി സഹായിക്കുന്നു.
അന്നപഥ രക്തസ്രാവം – gastrointestinal bleeding- രക്തമയമായ ഛർദ്ദി , മലത്തിൽ രക്താംശം എന്നിവ അന്നപഥ രോഗത്തിന്റെ സൂചനകളാണ്.
വിട്ടുമാറാത്ത ദഹനകേട് , ദഹനാസ്വാസ്ഥ്യം (dyspepsia) വിഴുങ്ങൽ വേദനാജനകമായിരിക്കുക (odynophagia), വിഴുങ്ങൽ തടസ്സങ്ങൾ (dysphagia), IBD Inflammatory Bowel Disease എന്ന  അവസ്ഥ.
പരിശോധനയ്ക്ക് നാലു മണിക്കൂറോ അതിലേറേയോ മുമ്പ് മുതൽക്ക്  ആഹരിക്കാതിരിക്കേണ്ടതാണ്.
കാലി വയറ്റിലായിരിക്കും പരിശോധന.
പരിശോധനകുഴൽ കടന്നു പോകുന്ന പഥത്തിൽ  മരവിപ്പ് തോന്നാൻ ദ്രവ രൂപത്തിലുള്ള അനസ്തേഷ്യ മരുന്നു കുടിക്കാൻ നൽകുന്നു.
ആശങ്കാലുക്കളും, ആകാംക്ഷാഭരിതരുമായവർക്ക് മയങ്ങാൻ മരുന്നു കൊടുക്കാറുണ്ട്.
അപൂർവ്വം സന്ദർഭങ്ങളിൽ ജനറൽ അനസ്തീഷ്യ നൽക്കാറുണ്ട്.
രോഗി ഇടത്തു വശം ചെരിഞ്ഞു കിടക്കുന്നു.
വായ് തുറന്നിരിക്കാനും കുഴൽ കടിക്കാതിരിക്കാനുമായുള്ള മൗത്ത് ഗാർഡ് വായിൽ വച്ച ശേഷം സാവാധാനത്തിൽ കുഴൽ (എൻഡോസ്കോപ്പ്) നാക്കിനുമുകളിലൂടെ തൊണ്ടയിലേക്കും, പിന്നെ മെല്ലെ താഴോട്ടും തള്ളുന്നു.
ഗ്രസനി (pharynx), അന്നനാളി (oesophagus) എന്നിവ ദർശനിയിലൂടെ സൂക്ഷ്മായി നിരീക്ഷിച്ച് കൊണ്ടായിരിക്കും കുഴൽ മുന്നേറുന്നത്.
ആമാശയവും കടത്തി കുഴൽ ചെറുകുടലിലെ duodenum ത്തിലെത്തി പരിശോധന നടത്തിയ ശേഷം പിൻ വലിക്കൽ തുടങ്ങുന്നു.
തിരികെ ആമാശയത്തിൽ കൊണ്ടുവന്ന് ആമാശയം വിപുലമായി   നിരീക്ഷിക്കുന്നു.
ചിലപ്പോൾ നിരീക്ഷണം മാത്രം പോരാതെ വന്നേക്കാം.
ബയോപ്സി പരിശോധനയ്കായി പലപ്പോഴും ടിഷ്യു സാമ്പിൾ എടുകാറുണ്ട്.
അതിനായി എൻഡോസ്കോപ്പുകൾ സജീകരിച്ചിട്ടുണ്ട്..
ഈ സമയങ്ങളിലെല്ലാം പരിശോധന ഭാഗങ്ങൾ ഫോട്ടൊഗ്രാഫ് ചെയ്യാനും സാധിക്കുന്നു.
ചെറുകുടൽ ക്യാൻസർ ദൃശ്യം Endoscopic image of gastric antral vascular ectasia seen as a radial pattern around the pylorus before (top) and after (bottom) treatment with argon plasma coagulation Endoscopic image of Barrett's esophagus , which is the area of red mucosa projecting like a tongue.
Deep gastric ulcer Endoscopic still of duodenum of patient with celiac disease showing scalloping of folds.
ആമാശയത്തിലെ അൾസർ.
ഗ്യാൻ ചതുർവേദി ഇംഗ്ലീഷ് വിലാസം https://ml.wikipedia.org/wiki/Gyan_chathurvedi
സാഹിത്യ - വിദ്യാഭ്യാസ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ച ഭാരതീയനാണ് ഗ്യാൻ ചതുർവേദി .
ഗ്യൂലിയോ ആൻഡ്രിയോട്ടി ഇംഗ്ലീഷ് വിലാസം https://ml.wikipedia.org/wiki/Giulio_Andreotti
ഇറ്റലിയിലെ മുഖ്യ രാഷ്ട്രീയ പ്രവർത്തകരിലൊരാളും മുൻപ്രധാനമന്ത്രിയുമായിരുന്നു ഗ്യൂലിയോ ആൻഡ്രിയോട്ടി (14 ജനുവരി 1919 – 6 മേയ് 2013).
ക്രിസ്റ്റ്യൻ ഡെമോക്രസി പാർച്ചിയിലായിരുന്നു പ്രവർത്തിച്ചിരുന്നത്.
1972 മുതൽ 1973 വരെയും,  1976 മുതൽ 1979 വരെയും, 1989 മുതൽ 1992 വരെയും,  ഏഴുവട്ടം ഇറ്റലിയുടെ പ്രധാനമന്ത്രിയായിരുന്നു.
അവലംബം ↑ ↑ അധിക വായനയ്ക്ക് Giuseppe Leone, "Federico II Re di Prussia e Giulio Andreotti – Due modi diversi di concepire la politica", su "Ricorditi di me..."
, in "Lecco 2000", gennaio 1996.
(in Italian) പുറം കണ്ണികൾ "Les procès Andreotti en Italie" Archived 2005-11-22 at the Wayback Machine .
("The Andreotti trials in Italy") by Philippe Foro, published by University of Toulouse II, Groupe de recherche sur l'histoire immédiate (Study group on contemporary history) (in French) Il Divo Archived 2010-01-10 at the Wayback Machine .
a Paolo Sorrentino Film
ഗ്യൂമ്രി
അർമേനിയയിലെ രണ്ടാമത്തെ വലിയ നഗരവും രാജ്യത്തിന്റെ വടക്കുപടഞ്ഞറൻ ഭാഗത്തുള്ള ഷിരാക് പ്രവിശ്യ യുടെ തലസ്ഥാനവുമാണ് ഗ്യൂമ്രി ( Armenian : Գյումրի [gjumˈɾi] ).
പത്തൊൻപതാം നൂറ്റാണ്ടിന്റെ അവസാനത്തിൽ, ഈ നഗരം അലക്സാണ്ട്രോപോൾ എന്ന് അറിയപ്പെട്ടിരുന്നകാലത്ത്, യെറിവാൻ നഗരത്തിലേതിനു തുല്യമായ ജനസംഖ്യയുള്ള റഷ്യൻ ഭരണത്തിലുള്ള കിഴക്കൻ അർമീനിയയിലെ ഏറ്റവും വലിയ നഗരങ്ങളിൽ ഒന്നായിരുന്നു ഇത്.
സോവിയറ്റ് കാലഘട്ടത്തിൽ ഈ നഗരത്തിൻറെ പേര് ലെനിനാകാൻ എന്നാക്കി മാറ്റിയിരുന്നു.
1988-ലെ സ്പിറ്റക് ഭൂകമ്പത്തിൽ നഗരം തകരുന്നതിനു മുമ്പുള്ള കണക്കെടുപ്പിൽ നഗരത്തിലെ ജനസംഖ്യ 200,000-ത്തിനു മുകളിലായിരുന്നു.
2011 ലെ സെൻസസ് പ്രകാരം നഗരത്തിൽ 121,976 ആളുകളാണ് ഉണ്ടായിരുന്നത്.
ഇത് 2001 ലെ സെൻസസിലെ 150,917 എന്ന സംഖ്യയേക്കാൾ കുറവായിരുന്നു.
അർമേനിയൻ അപ്പോസ്റ്റോലിക് ചർച്ച് ഉൾപ്പെടുന്ന ഷിരാക്ക് രൂപത യുടെ ആസ്ഥാനമാണ് ഗ്യൂമ്രി.
ആധുനിക ഗ്യൂമ്രിയുടെ പ്രദേശം ഉരാർട്ടു സാമ്രാജ്യത്തിൻറെ കാലത്ത് കുമായിരി എന്ന് അറിയപ്പെട്ടിരുന്നു.
ഈ പ്രദേശം കീഴടക്കി കുടിയേറ്റകേന്ദ്രം സ്ഥാപിച്ച സിമ്മേറിയൻസിൽ നിന്നാണ് ആ പേര് വന്നത് എന്ന് അനുമാനിക്കപ്പെടുന്നു.
തുർക്കി ഗോത്രവർഗ്ഗത്തിൻറെ മേൽക്കോയ്മയ്ക്കു കീഴിൽ കുമായിരി എന്നത് തുർക്കി ഭാഷാന്തരമായി ഗുംരു എന്നായിത്തീർന്നു.
1837-ൽ കുമായിരിയുടെ പേര്, സാർ നിക്കോളാസ് ഒന്നാമൻറെ ഭാര്യ അലെക്സാണ്ട്ര ഫിയോഡോറോവ്നയുടെ പേരിനെ ആസ്പദമാക്കി  അലക്സാണ്ട്രോപോൾ എന്ന് പുനർനാമകരണം ചെയ്യപ്പെട്ടു.
1924 നും 1990 നും ഇടയിൽ വ്ലാഡിമിർ ലെനിന്റെ ബഹുമാനാർത്ഥം ലെനിനാകൻ എന്നായിരുന്നു ഈ നഗരം അറിയപ്പെട്ടിരുന്നത്.
സോവിയറ്റ് യൂണിയനിൽ നിന്നുള്ള സ്വാതന്ത്ര്യത്തിനു ശേഷം, ഗ്യൂമ്രി എന്ന എന്ന പേര് തെരഞ്ഞെടുക്കപ്പെടുന്നതുവരെ കുമായിരി എന്ന യഥാർത്ഥ പേര് 1992 വരെ ഉപയോഗിച്ചിരുന്നു.
സോവിയറ്റ് കാലഘട്ടത്തിൽ നടന്ന ആർക്കിയോളജിക്കൽ ഗവേഷണ ഫലങ്ങൾ, ആധുനികകാല ഗുമ്രിയിൽ ഏകദേശം ബി.സി. മൂന്നാം സഹസ്രാബ്ദം  മുതൽ മനുഷ്യവാസമുണ്ടായിരുന്നുവെന്നാണ്.
ക്രിസ്തുവിനു മുമ്പ് എട്ടാം നൂറ്റാണ്ടിലെ ചരിത്രപരമായ യൂരാർഷ്യൻ ലിഖിതങ്ങളിൽ ഈ സ്ഥലത്തെ കുമായിരി എന്ന് പരാമർശിച്ചിട്ടുണ്ട്.
720-ൽ സിമ്മേറിയക്കാർ ഈ പ്രദേശം കീഴടക്കുകയും, കുമായിരി അവരുടെ കുടിയേറ്റ കേന്ദ്രമാക്കുകയും ചെയ്തു.
പുരാതന അർമേനിയക്കാർ സിമ്മേറിയക്കാരെ സൂചിപ്പിക്കുവാൻ ഉപയോഗിച്ചിരുന്ന പദത്തിൻറെ സ്വരസൂചകമായ സാദൃശ്യം ഇതിനുണ്ട്.
കരിങ്കടലിലേയ്ക്കുള്ള തന്റെ തിരിച്ചുപോക്കിൻറെ സമയത്ത് പുരാതന ഗ്രീക്ക് തത്ത്വചിന്തകനും സോക്രട്ടീസിൻറെ ശിഷ്യനുമായിരുന്ന സെനഫോൺ കുമായിരിയിലൂടെ കടന്നുപോയിരിക്കാമെന്ന് ചരിത്രകാരന്മാർ വിശ്വസിക്കുന്നു, ഈ അനശ്വരയാത്ര സെനഫോൺ തൻറെ അനാബാസിസ് എന്ന കൃതിയിൽ വിവരിച്ചിട്ടുണ്ട്.
ആറാം നൂറ്റാണ്ടിന്റെ രണ്ടാം പകുതിയിൽ ഉരാർട്ടു രാജവംശം ക്ഷയിച്ചപ്പോൾ കുമായിരി അക്കീമെനിഡ് സാമ്രാജ്യത്തിന്റെ ഭാഗമായിത്തീർന്നു.
ഗ്യൂമ്രിയുടെ തെക്ക്, ബെന്യാമിൻ ഗ്രാമത്തിനു സമീപം കണ്ടുപിടിക്കപ്പെട്ട അഞ്ചാം നൂറ്റാണ്ട് മുതൽ ക്രി.
2 വരെയുള്ള നൂറ്റാണ്ടുകൾ പഴക്കമുള്ള രാജവംശത്തിന്റെ അവശിഷ്ടങ്ങൾ, ഈ പ്രദേശത്തെ അക്കീമെനിഡി സ്വാധീനത്തിന്റെ പ്രധാനപ്പെട്ട ഉദാഹരണമാണ്.
എന്നാൽ ബി.സി അഞ്ചാം നൂറ്റാണ്ടിന്റെ തുടക്കത്തിൽ, ഒറോണ്ടിഡ് രാജവംശത്തിനു കീഴിൽ അർമേനിയിലെ സത്രാപി മേഖല യുടെ ഭാഗമായി കുമായിരി മാറി.
എന്നാൽ ഒരു ബദൽ സിദ്ധാന്തം സൂചിപ്പിക്കുന്നത് ക്രി.
അഞ്ചാം നൂറ്റാണ്ടിന്റെ പ്രാരംഭത്തിൽ (ഏകദേശം 401 ബി.സി.) ഗ്രീക്ക് കോളനിസ്റ്റുകൾ ഇതൊരു, ഒരു നാഗരിക കുടിയേറ്റകേന്ദ്രമായി  വികസിപ്പിച്ചെടുത്തതാണെന്നാണ്.
331-ൽ, ശിരാക് കാന്റന്റെ ഭാഗമായി ഈ പ്രദേശം മുഴുവനായി, പുരാതന അർമീനിയൻ രാജ്യത്തിലെ അയ്‍രാരാത് പ്രവിശ്യ യിൽ ഉൾപ്പെടുത്തി.
190 BC യ്ക്കും 1 നും ഇടയിൽ കുമായാരി അർമേനിയയിലെ അർട്ടാക്സിയാഡ് രാജവംശത്തിന്റെ ഭരണത്തിൻ കീഴിലായിരുന്നു.
ഒന്നാം നൂറ്റാണ്ടിൽ, ശിരാക്ക്, കംസരാക്കാൻ കുടുംബത്തിന് നൽകപ്പെടുകയും ഇവർ അർസാസിഡ് രാജവംശത്തിന്റെ കാലത്ത് കുമയൂരിയിൽ ഭരണം നടത്തിയിരുന്നു.
ഗ്യൂസെപ്പെ പിട്രെ ഇംഗ്ലീഷ് വിലാസം https://ml.wikipedia.org/wiki/Giuseppe_Pitr%C3%A9 Giuseppe Pitré.
ഒരു ഇറ്റാലിയൻ ഫോക്ക്‌ലോറിസ്റ്റും മെഡിക്കൽ ഡോക്ടറും പ്രൊഫസറും സിസിലിയിലെ സെനറ്ററുമായിരുന്നു ഗ്യൂസെപ്പെ പിട്രെ (22 ഡിസംബർ 1841 - 10 ഏപ്രിൽ 1916) .
ഒരു ഫോക്ക്‌ലോറിസ്റ്റെന്ന നിലയിൽ, ജനകീയ ജീവിതത്തിന്റെ എല്ലാ പ്രകടനങ്ങളും ഉൾപ്പെടുത്തുന്നതിനായി നാടോടിക്കഥകളുടെ മണ്ഡലം വിപുലീകരിച്ചതിന്റെ ബഹുമതി അദ്ദേഹത്തിനുണ്ട്.
മെഡിക്കൽ ചരിത്രരംഗത്തും അദ്ദേഹം ഒരു മുൻഗാമിയായി കണക്കാക്കപ്പെടുന്നു.
പലേർമോയിൽ ജനിച്ച്, 1860-ൽ ഗരിബാൾഡിയുടെ കീഴിൽ സന്നദ്ധസേവകനായി സേവനമനുഷ്ഠിക്കുകയും 1866-ൽ വൈദ്യശാസ്ത്രത്തിൽ ബിരുദം നേടുകയും ചെയ്ത അദ്ദേഹം, സാഹിത്യ പഠനത്തിൽ സ്വയം മുഴുകി.
ഇറ്റാലിയൻ നരവംശശാസ്ത്ര പഠനത്തിന് തുടക്കമിട്ടുകൊണ്ട് ഇറ്റാലിയൻ ജനപ്രിയ സംസ്കാരത്തെക്കുറിച്ച് ആദ്യത്തെ ശാസ്ത്രീയ പഠനങ്ങൾ എഴുതി.
പലേർമോ സർവകലാശാലയിൽ പഠിപ്പിക്കുന്ന അദ്ദേഹം സിസിലിയിൽ "ഫോക്ക് സൈക്കോളജി"യുടെ പഠനത്തിന് തുടക്കമിട്ടു.
1871 നും 1913 നും ഇടയിൽ, ഇരുപത്തിയഞ്ച് വാല്യങ്ങളിലായി സിസിലിയൻ വാക്കാലുള്ള സംസ്കാരത്തിന്റെ ഒരു ശേഖരമായ ബിബ്ലിയോട്ടെക്ക ഡെല്ലെ ട്രെഡിസിയോണി പോപോളാരി സിസിലിയാൻ ("ലൈബ്രറി ഓഫ് സിസിലിയൻ പോപുലാർ ട്രഡിഷൻസ്") അദ്ദേഹം സമാഹരിച്ചു.
1875-ലെ പിട്രേയുടെ ഫിയാബെ, നോവൽ ഇ റാക്കോണ്ടി പോപോളാരി സിസിലിയാനി ("സിസിലിയൻ ഫെയറി ടെയിൽസ്, സ്റ്റോറീസ്, ഫോക്‌ടെയിൽസ്"), യൂറോപ്യൻ, മിഡിൽ ഈസ്റ്റേൺ പാരമ്പര്യങ്ങളിൽ നിന്ന് ഉരുത്തിരിഞ്ഞ സിസിലിയുടെ സമ്പന്നമായ ഫോക്ലോറിക് പൈതൃകം രേഖപ്പെടുത്തുന്നത് 19-ാം നൂറ്റാണ്ടിന്റെ തുടക്കത്തിൽ ആരംഭിച്ച മഹത്തായ യൂറോപ്യൻ ഫോക്ക്‌ലോർ സ്കോളർഷിപ്പിന്റെ പരിസമാപ്തിയാണ്.
തന്റെ കാലത്തെ സാംസ്കാരിക ധാർമ്മികതയ്‌ക്കെതിരെ, പിട്രെ സിസിലിയിലെ സാധാരണക്കാരെയും അവരുടെ ആചാരങ്ങളെയും പ്രോത്സാഹിപ്പിച്ചു.
കൂടാതെ വാക്കാലുള്ള ആഖ്യാന പാരമ്പര്യത്തിലുള്ള അദ്ദേഹത്തിന്റെ പാണ്ഡിത്യം ഗ്രിം സഹോദരന്മാരുടേതിന് തുല്യമാണ്.
1880-ൽ പിട്രേ ആർക്കിവിയോ പെർ ലോ സ്റ്റുഡിയോ ഡെല്ലെ ട്രെഡിസിയോണി പോപോളാരി (ഇംഗ്ലീഷ്: ആർക്കൈവ് ഫോർ ദി സ്റ്റഡി ഓഫ് പോപ്പുലർ ട്രഡീഷൻസ്) എന്ന നാടോടി പാരമ്പര്യ ജേണൽ സഹ-സ്ഥാപിച്ചു.
അത് 1906 വരെ അദ്ദേഹം എഡിറ്റുചെയ്തു.
1894-ൽ ഇറ്റാലിയൻ പാരമ്പര്യത്തിന്റെ അടിസ്ഥാന ഗ്രന്ഥസൂചിക പ്രസിദ്ധീകരിച്ചു.
1890-ൽ അമേരിക്കൻ ഫോക്ലോർ സൊസൈറ്റിയുടെ ഓണററി അംഗമായി അദ്ദേഹത്തെ നിയമിച്ചു.
പലേർമോയുടെ മ്യൂസിയം ആന്ത്രോപോളജിക്കോ എറ്റ്നോഗ്രാഫിക്കോ സിസിലിയാനോ അദ്ദേഹത്തിന്റെ സ്മരണയ്ക്കായി സ്ഥാപിച്ചു.
1915 ഫെബ്രുവരി 12-ന്, ഒരു സെക്യുലർ ടാർമാക് എന്ന നിലയിൽ, സഭാ മരാമിയർ മോൺസിനൊപ്പം.
ഗ്യൂസെപ്പെ ലഗുമിന, ഗുണഭോക്താവ് സബ്-മാരാമിയർ ബാൽദസാരെ മാൻജിയോൺ, ചാപ്ലിൻ ലോറെൻസോ ലോ വെർഡെ, കൂടാതെ കുറച്ച് സ്വകാര്യ പൗരന്മാരും, പലേർമോ കത്തീഡ്രലിൽ റുഗെറോ II ന്റെ പോർഫിറി ശവകുടീരം തുറക്കുന്നതിൽ അദ്ദേഹം പങ്കെടുത്തു.
മോൺസ് ലഗുമിനയുമായും തന്റെ പഠനത്തിന്റെ പ്രധാന പോയിന്റായി അദ്ദേഹം കരുതിയിരുന്ന തന്റെ സഹോദരൻ ബാർട്ടലോമിയോയുമായും ആഴമേറിയതും പുരാതനവുമായ സൗഹൃദമാണ് പിട്രെയെ ബന്ധിപ്പിച്ചത്.
സാൻ ഗ്യൂസെപ്പെയുടെ വടി പൂക്കുന്നതിനെക്കുറിച്ച് പിട്രേയ്ക്കും ജിയോച്ചിനോ ഡി മാർസോയ്ക്കും ഇടയിൽ രസകരമായ ഒരു ചോദ്യം ഉന്നയിക്കാൻ ലഗുമിനയ്ക്ക് കഴിഞ്ഞു.
ഇത് "ഒരു ജൂത ഇതിഹാസം" ആണെന്ന് ലഗുമിന പിത്രേയോട് വിശദീകരിക്കുകയും ആവശ്യമായ വിശദീകരണങ്ങൾ നൽകുകയും ചെയ്തു.
കുറിപ്പുകൾ അവലംബം (in Italian) pitré, tradizioni popolari siciliane 361 - jstor Amedeo Benedetti, “Io vivo nel popolo e del popolo”: Contributo alla vita di Giuseppe Pitré , “Esperienze Letterarie”, a. XXXVII (2012), n. 1, gennaio-marzo, pp. 59–84.
Jack Zipes, The Indomitable Giuseppe Pitré , “Folklore”, volume 120, no. 1, April 2009, 1-18.
പുറംകണ്ണികൾ Giuseppe Pitré എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Works by or about ഗ്യൂസെപ്പെ പിട്രെ at Internet Archive Martinengo-Cesaresco, Evelyn.
" Giuseppe Pitré (Obituary) " Folk-Lore .
Volume 27, 1916.
pp. 314–316.
നിറ്റോബെ ഇനാസൊ
ഒരു ജപ്പാനീസ് എഴുത്തുകാരനും നയതന്ത്രജ്ഞനുമായിരുന്നു നിറ്റോബെ ഇനാസൊ .
ധാരാളം പുസ്തകങ്ങൾ അദ്ദേഹം രചിച്ചിട്ടുണ്ട്.
കൂടാതെ വിവിധ മാസികകളിലും പത്രങ്ങളിലും ധാരാളം ലേഖനങ്ങളും പ്രസിദ്ധീകരിച്ചു.
എങ്കിലും അദ്ദേഹത്തിന്റെ ഏറ്റവും വലിയ സംഭാവന ബുഷിഡൊ:ജപ്പാന്റെ ആത്മാവ് ( Bushido: The Soul of Japan ) എന്ന ഗ്രന്ഥമാണ്.
സമുറായ് രീതികളെയും ജപ്പാനീസ് സംസ്കാരത്തെയും ആദ്യമായി പാശ്ചാത്യ വായനക്കാർക്ക് പരിചയപ്പെടുത്തിയ കൃതിയായിര്യ്ന്നു അത്.
(പിന്നീട് ഇത് ജപ്പാനീസിലേക്കടക്കം നിരവധി ഭാഷകളിലേക്ക് വിവർത്തനം ചെയ്യപ്പെട്ടു.
പാശ്ചാത്യരുടെയും ലോകം മുഴുവനും തന്നെയും ജപ്പാനിസ് സംസ്ക്കാരത്തെയും സമുറായികളെയും കുറിച്ച് ഒരു വാർപ്പ് മാതൃക സൃഷ്ടിക്കപ്പെടാൻ ഈ കൃതി കാരണമായി.
അതിന്റെ പേരിൽ നിറ്റോബെ പലപ്പോഴായി വിമർശിക്കപ്പെട്ടിട്ടുണ്ട്.
വ്യത്യസ്തരീതിയിലാണ് ജപ്പാനിലും പടിഞ്ഞാറൻ രാജ്യങ്ങളിലും Bushido: The Soul of Japan സ്വീകരിക്കപ്പെട്ടത്.
ജപ്പാനിൽ 1980 വരെ പുസ്തകം ഏറെക്കുറെ തിരസ്കരിക്കപ്പെടുകയും വലിയതോതിൽ വിമർശിക്കപ്പെടുകയും ചെയ്തു.80-കളിലാണ് പിന്നീടത് വൻ ജനപ്രീതിനേടിയത്.
ക്ഷേ 1904-5 ലെ ജപ്പാൻ-റഷ യുദ്ധത്തെ തുടർന്ന്പ ടിഞ്ഞാറൻ രാജ്യങ്ങളിൽ Bushido വന്വിയജമാകുകയും നിരവധി ഭാഷകളിലേക്ക് പരിഭാഷ ചെയ്യപ്പെടുകയും ചെയ്തു.
നില കൊടുമുടി
ഇന്തോനേഷ്യയിലെ ഒരു അഗ്നിപർവ്വത കൊടുമുടിയാണ് നില കൊടുമുടി.
നില അഗ്നിപർവ്വതം അതേ പെരിലുള്ള ഒരു ചെറുദ്വീപിലാണ് സ്ഥിതിചെയ്യുന്നത്.
ഈ ദ്വീപിന്, 6 കിലോമീറ്റർ നീളവും 5 കിലോമീറ്റർ വീതിയുമുണ്ട്.
ഭറത് ദയ ദ്വീപുസമൂഹത്തിൽപ്പെട്ടതാണ് ഈ ദ്വീപ്.
781 മീറ്റർ ഉയരമുണ്ട്.
1968-ൽ ഇതു പൊട്ടിയപ്പോൾ അവിടെയുണ്ടായിരുന്ന രുമദായ് ഗ്രാമം തകർന്നു.
ഇന്ന് ആ ഗ്രാമം ഉപേക്ഷിച്ച നിലയിലാണ്.
ഇതും കാണൂ List of volcanoes in Indonesia അവലംബം
നിലംപരണ്ട ഇംഗ്ലീഷ് വിലാസം https://ml.wikipedia.org/wiki/Coldenia_procumbens
നിലത്തു പടർന്നു വളരുന്ന ഒരു ചെറിയ സസ്യമാണ് നിലംപരണ്ട .
( ശാസ്ത്രീയനാമം : Coldenia procumbens ) .
ഈ സസ്യത്തിന്റെ ഉണങ്ങിയ ഇലപൊടിച്ചത് തുമ്മൽ ഉണ്ടാക്കാറുണ്ട്.
വാതത്തിന് ഇല ചതച്ച് പുരട്ടാറുണ്ട്.
വർഷം തോറും വെള്ളം കയറുന്ന പാടങ്ങളിൽ കാണാറുണ്ട്.
കടുത്ത വരൾച്ചയെയും നേരിടാൻ കഴിവുള്ള ഈ ചെടി ഒരു കളയാണ്.
തമിഴ്നാട്ടിലെ പേര് : സിരു ചെറുപടൈ.
Desmodium triflorum ആണ് നിലമ്പരണ്ട പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.gbif.org/species/4059906 വിക്കിസ്പീഷിസിൽ Coldenia procumbens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Coldenia procumbens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നിലംപൊടിഞ്ഞ ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
കോട്ടയം ജില്ലയിലെ നെടുംകുന്നം പഞ്ചായത്തിൽ ഉള്പെട്ടതാണ് നിലംപൊടിഞ്ഞ വാർഡ്‌.
നെടുംകുന്നത്ത് നിന്നും മൈലാടി പോകുന്ന വഴിയിൽ നിന്ന് ഖാദി ബോർഡിന്റെ അത് വഴി താഴേക്ക്‌ തിരിഞ്ഞു കങ്ങഴയ്ക്ക്‌ പോകുന്ന വഴിയിലാണ് നിലംപോടിഞ്ഞ സ്ഥിതി ചെയ്യുന്നത്.
ഇത് വഴി ബസ്‌ സർവിസ് ഇല്ല.
നിലംപോടിഞ്ഞയിൽ എത്തെണ്ടവർക്ക് ഓട്ടോറിക്ഷ തന്നെയാണ് ആശ്രയിക്കെണ്ടാടത്.
സി എസ് ഐ ഇടവകയുടെ മേൽനോട്ടത്തിൽ നടത്തപെടുന്ന ഒരു എൽ പി സ്കൂൾ, സി എസ് ഐ പള്ളി, സി എം എസ് പള്ളി എന്നിവയാണ് ഇവിടെയുള്ള പ്രധാന സ്ഥാപനങ്ങൾ.
നിലവിൽ ഈ സ്കൂളിൽ അറുപതിൽ അധികം കുട്ടികൾ വിവിധ ക്ലാസ്സുകളിൽ ആയി പഠിക്കുന്നുണ്ട്.
ഇംഗ്ലീഷ് ആണ് പഠന മാധ്യമം.
പരിവർത്തിതക്രൈസ്തവർ ആണ് ഇവിടെ ഉള്ള ജനങ്ങളിൽ കൂടുതൽ പേരും.
ഇവിടെ ഉള്ള പുരുഷന്മാർ മിക്കവാറും നിത്യവൃത്തിക്കായി കൂലിപ്പണിയെ ആശ്രയിച്ചു കഴിയുന്നവരാണ്.
സർകാർ ജോലിയിലും മറ്റു ഇതര ജോലിയിലും ഉള്ളവർ നിലംപോടിഞ്ഞയിൽ ഇല്ല എന്ന് തന്നെ പറയാം.
സ്ത്രീകളും നിത്യവൃത്തിക്കായി കൂലിപ്പണിക്ക് പോകുന്നത് നിലംപോടിഞ്ഞയിൽ മിക്ക വീടുകളിലും കാണാം.
പണ്ട് മിക്ക കുടുംബങ്ങളും ആശ്രയിച്ചിരുന്നത് റബ്ബർവെട്ടിനെ ആയിരുന്നെങ്കിലും പിന്തലമുറക്കാർ കൂടുതൽ സാമ്പത്തികനേട്ടമുണ്ടാക്കാവുന്ന മറ്റ് തൊഴിലുകൾ ആണ് ചെയ്യാൻ താല്പര്യപെട്ടത്.
പുതു തലമുറ ടെക്നിക്കൽ ആയിടുള്ള ജോലിയിൽ ഇപ്പോൾ കൂടുതൽ ശ്രദ്ധ ചെലുത്തുന്നു.
റബ്ബർ, കപ്പ, വാഴ, കുരുമുളക് എന്നിവയാണ് നിലംപോടിഞ്ഞയിലെ പ്രധാന കൃഷികൾ.
സാമ്പത്തികമായും സാമൂഹികമായും പിന്നോക്ക അവസ്ഥയിലുള്ള ഈ പ്രദേശത്ത്‌ കൃഷിക്കായി സ്ഥലം ഉള്ളവർ തന്നെ കുറവാണ്.
സി എസ് ഐ, സി എം എസ് പള്ളികൾ കൂടാതെ നിലംപോടിഞ്ഞയെ ചുറ്റിപറ്റി നിരവധി പള്ളികൾ ഉണ്ട്.
പെന്തെകൊസ്റ്റ്‌ സഭകൾ ആണ് അവയിൽ ഏറെയും.
ഞായറാഴ്ച്കൾ ശബ്ദമുഖരിതമാകുന്ന നിലംപോടിഞ്ഞയിൽ വിരലിൽ എന്നാവുന്ന ഹിന്ദു കുടുംബങ്ങൾ ഉണ്ടെങ്കിലും മുസ്ലിങ്ങൾ തീരെ ഇല്ല എന്ന് തന്നെ പറയാം.
ഇരു പള്ളികളിഎയും പെരുനാൾ ആണ് നിലംപോടിഞ്ഞയിലെ പ്രധാന ആഘോഷം.
ഓണവും, ക്രിസ്ത്മസും ഇവിടെ ഒരേ പോലെ കൊണ്ടാടുന്നു.
രാവിലെ മുതൽ തുടങ്ങുന്ന ഓണം ആഘോഷങ്ങളിൽ ആൺ-പെൺ വ്യതാസമില്ലാതെ എല്ലാവരും പങ്കെടുക്കുന്നു.
മൂന്നു ദിവസം നീളുന്ന ക്രിസ്ത്മസ് കരോൾ സർവീസ് ആണ് ആ സമയത്തെ പ്രത്യേകത.